Михаил Марков (1900)

Михаил  Марков (27 ноябрь, 1900, Царицын - 1981, Казан ) - геоботаник, биология фәннәре докторы, Казан дәүләт университеты профессоры.

 Биография 
Михаил Васильевич Марков   1900 елның 27 ноябрендә Саратов өлкәсенең Царицын (хәзерге Волгоград) шәһәрендә туган.

Урта мәктәпне алтын медальгә тәмамлый.

1920 елда  бер үк вакытта ике югары уку йортына укырга керә: Казан дәүләт университетының физика-математика факультеты һәм Казан авыл хуҗалыгы һәм урман хуҗалыгы институты, агрономия факультеты.

1924 елда ул ике университетны тәмамап, диплом ала.

1926-1929 елларда Казан дәүләт университетының ботаника кафедрасында аспирантурада белем ала.

22 ел дәвамында ул берьюлы ике югары уку йортында эшли.

1926 - 1948 елларда Казан авыл хуҗалыгы институтында ассистент, доцент (1930 елдан), профессор булып эшли.

1928 - 1947 елларда ул КСХИның ботаника бүлеге мөдире.

 КДУда эшчәнлеге 
1924 елдан Казан дәүләт университетының биология һәм туфрак факультетының ботаника бүлегендә  фәнни хезмәткәр, доцент, 1940 елдан профессор булып эшли.

1945-1964 елларда ул геоботаника кафедрасы  мөдире, һәм 1964 - 1974 елларда (геоботаника һәм үсемлек таксономиясе бүлекләре кушылганнан соң) - ботаника бүлеге мөдире.

12 ел дәвамында (1940-1952)  КДУның биология һәм туфрак фәннәре факультеты деканы, 7 ел (1951-1958) университетның фәнни эш буенча проректоры була.

Ул 1981 елда Казанда үлә.

 Гаиләсе 
 Хатыны - Серафима Александровна Маркова, геоботаник, биология фәннәре кандидаты.
 Улы - Виталий Михайлович Марков, профессор, филология фәннәре докторы.
 Оныгы - Михаил Витальевич Марков, ботаника профессоры, биология фәннәре докторы.

 Фәнни эшчәнлеге 
1937 елдан биология фәннәре кандидаты. «Лес и степь в условиях Закамья Татарской АССР» темасына кандидатлык диссертация яклый (фәнни җитәкчесе - Андрей Яковлевич Гордягин) .

1939 елдан биология фәннәре докторы. Докторлык диссертациясе темасы - «Природные условия развития растительности в пойме».

Фәнни кызыксынулар:

 гомуми һәм эксперименталь геоботаника ,
  урман һәм дала арасындагы бәйләнешне өйрәнү,
 Татарстан болыннары үсемлекләре,
 Идел һәм Кама су басуларының үсемлекләре,
 агрофитоценология .

Күп санлы ботаника экспедицияләре һәм Татарстан АССР территориясендә гербарийлар җыю белән җитәкчелек итә.

Ул геоботаниянең яңа юнәлешен - агрофитоценологияне үстерү белән шөгыльләнә

Татарстан АССРдагы болыннар (печәнлекләр һәм көтүлекләр) хуҗалык инвентаризациясе белән җитәкчелек итә, аларны рациональ файдалану һәм продуктлылыгын арттыру буенча гамәли тәкъдимнәр эшли. Чүп үләннәренә каршы тору өчен фәнни тәкъдимнәр эшли.

 Бүләкләре, мактаулы исемнәре 
ТАССРның атказанган фән эшлеклесе (1951).

 Басмалар 

 Дикорастущие лекарственные растения Татарской АССР. Казань, Татгосиздат, 1944, 74 с.
 Луга Татарской АССР (сенокосы и пастбища). Казань, 1946, 166 с.
 Растительность Татарии. Казань, Татгосиздат, 1948, 128 с.

 Искәрмәләр 

 Әдәбият 

 Русские ботаники: (Ботаники России — СССР): биогр.-библиогр. словарь / Сост. С. Ю Липшиц. Отв. ред. В. Н. Сукачев. — М.: Изд. Моск. о-ва испытателей природы, 1952. — Т. 5. — 620 с. — с. 332-333
 Любарский Е. Л. Казанская геоботаническая школа. Казань, 2013.
 Штрихи к портрету Михаила Васильевича Маркова. К 120-летию со дня рождения (1900–1981) // М. В. Марков — Ботанический журнал, 2021, том 106, № 6, с. 612–617.
 Туганаев, В. В. Моя вселенная / В. В. Туганаев, ГОУ ВПО "Удмуртский государственный университет", Каф. общ. экологии. — Ижевск, 2011. — 195, [1] с.

 Сылтамалар 

 https://kpfu.ru/museums/botanicheskij-muzej/personalii/personalii-124685.html 
 https://www.facebook.com/permalink.php?story_fbid=657198824490676&id=553184714892088&substory_index=0

 Моны да карагыз 

Төркем:Казан университеты укытучылары
Төркем:Казан университетын тәмамлаучылар
Төркем:ТАССР атказанган фән эшлеклеләре
Төркем:Биология фәннәре докторлары
Төркем:Казанда вафатлар
Төркем:Әлифба буенча шәхесләр
Төркем:1981 елда вафатлар
Төркем:Волгоградта туганнар
Төркем:1900 елда туганнар
Төркем:27 ноябрь көнне туганнар